《西斋秋感二十首》
元代·方回

齐梁陈隋诗，真可以不作。
至如晋宋间，渊明可无学。
盲统集文选，似以刖报璞。
后生今寒蝉，焉识独唳鹤。
缅怀东篱间，用意极玄邈。
笔势所到处，足与二雅角。
心期重华并，襟度大庭朴。
瓶空无酒斟，肯受寄奴托。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。